गीता जयंती महोत्सव में शोभायात्रा भी निकलेगी
मंदसौर | धर्मधाम गीताभवन मे गीता जयंती महोत्सव 28 दिसंबर से संत-महात्माओं की मौजूदगी में शुरू होगा। पशुपतिनाथ मंदिर से सुबह 11.30 बजे शोभायात्रा निकलेगी। महोत्सव का शुभारंभ स्वामी रामदयाल महाराज के सान्निध्य में होगा। वे सुबह 11.30 बजे सबसे पहले पशुपतिनाथ की पूजा-अर्चना करेंगे। यहां से शोभायात्रा के रूप में गीताभवन पहुंचेंगे। यहां समाजसेवी रामगोपाल चौधरी की स्मृति में जगदीश चौधरी, ओम चौधरी परिवार द्वारा नेत्र शिविर लगाया जाएगा। पांच दिनी गीता प्रवचन रोज दोपहर 1 से 4 बजे तक होंगे। गीताभवन ट्रस्ट सचिव अशोक त्रिपाठी ने बताया स्वामी रामदयाल महाराज का 10 मंदसौर की सामाजिक संस्था द्वारा अभिनंदन किया जाएगा।
bho_Deva hin_Deva